OpenLLM-France/wikimedia huggingface dataset:
# Xipiu de flancs rogencs

El xipiu de flancs rogencs (Microspingus lateralis) és un ocell de la família dels tràupids (Thraupidae).

## Hàbitat i distribució

Habita zones arbustives i boscos a les terres altes del sud-est del Brasil al sud de Minas Gerais, Espírito Santo, Rio de Janeiro i nord de São Paulo.

## Referències

* ↑ «Xipiu de flancs rogencs». Cercaterm. TERMCAT, Centre de Terminologia. Rev. 20/10/2022(català)
# Závada

«Závada» té aquests significats:
* Závada (Nitra), poble de la regió de Nitra, a Eslovàquia
* Závada (Prešov), poble de la regió de Prešov, a Eslovàquia
* Závada (Banská Bystrica), poble de la regió de Banská Bystrica, a Eslovàquia
# Solonghello

Solonghello, (Slonghé en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis de Camino, Mombello Monferrato, Pontestura i Serralunga di Crea.
Pertany al municipi la frazione de Fabiano.
# Solonovka

Solonovka (en rus: Солоновка) és un poble de l'óblast de Tiumén, a Rússia, que en el cens del 2010 tenia 32 habitants.
# Sosístrat II de Siracusa

Sosístrat II de Siracusa (en llatí Sosistratus, en grec antic Σωσίστρατος) fou un dirigent siracusà. Junt amb Tenó (Thoenon) o Tinió (Thynion) va tenir el govern suprem de Siracusa en el temps de confusió que hi va haver abans de l'arribada de Pirros de l'Epir.
Cap a l'any 279 aC, després de l'expulsió d'Hicetes de Siracusa només apareix Tinió de Siracusa com a comandant suprem, però immediatament se'l menciona compartint el poder amb Sosístrat II. Sembla que aquestos dos caps tenien comandaments militars i Sosístrat segurament dirigia els mercenaris, i que així es van emparar del poder; no devien trigar a enfrontar-se perquè poc després Sosístrat dominava Siracusa i Agrigent (i 30 ciutats més) mentre Tinió controlava la ciutadella d'Ortígia. Sosístrat disposava de deu mil soldats i hauria derrotat al seu rival si no hagués estat pels cartaginesos que van atacar Siracusa per terra i mar.
Finalment els siracusans van decidir demanar ajut a Pirros de l'Epir i quan va arribar Sosístrat li va entregar la ciutat, i Tinió va fer el mateix amb la ciutadella. Els dos rivals es van reconciliar i van donar suport conjunt a Pirros. Sosístrat va entregar a Pirros totes les ciutats i va posar a la seva disposició les seves tropes, i Pirros el va ajudar en la conquesta d'Agrigent que havia caigut en mans del cartaginesos. Però Pirros per la seva prepotència es va fer impopular i els sicilians li van mostrar aviat la seva hostilitat. Pirros va reaccionar contra els dirigents i va fer matar Tinió, i Sosístrat es va escapar per poc i va poder fugir. Ja no se'l menciona més.
El seu nom apareix també en molts manuscrits amb la forma Sostrat però Sosístrat sembla ser la més correcta.

## Referències

* ↑ 2.Sosistratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 884
# Sot de Bernils

El Sot de Bernils, o Sot dels Abeuradors, és un sot, o vall estreta i feréstega, del terme municipal de Sant Quirze Safaja, a la comarca del Moianès. Pertany al territori del poble rural de Bertí.
És a l'extrem oriental del terme, al sud-oest de les restes de la masia de Bernils, al nord-oest del Serrat de Querós i al sud-est del Serrat del Soler, entre els quals discorre. També es troba al nord-oest del Puig Descalç.

## Referències

* ↑ Cingles de Bertí i de Gallifa [Document cartogràfic] : Gallifa, Vall de S. Miquel, Sots Feréstecs, Sot del Bac, Vall de Neu, Castell Cir, Sauva Negra: mapa topográfico excursionista: topografía procedente del mapa nacional del Instituto Geográfico y Catastral, de otros centros y observaciones directas por el equipo técnico de editorial Alpina / cartografía: A. Bescós; cartografía complementaria y res.tecn. X. Coll. Granollers: Editorial Alpina, 1986. ISBN 84-7011-033-0.

## Enllaços externs

* El Sot de Bernils en el seu entorn, a l'Institut Cartogràfic de Catalunya
# Sociedad Deportiva Ponferradina

La Sociedad Deportiva Ponferradina és un club de futbol de Castella i Lleó, de la ciutat de Ponferrada (El Bierzo). Actualment juga a la Segona Divisió.

## Història

El club va ser fundat el 7 de juny de 1922. El primer president fou Eustaquio López Boto. La seva millor temporada fou la 2005-2006 en la qual l'equip assolí l'ascens a Segona Divisió.
L'Estadi Municipal El Toralín va ser inaugurat el 5 de setembre de 2000 davant el Celta de Vigo. Anteriorment jugà a Fuentesnuevas (1975-2000).

## Dades del club

* Temporades a Primera divisió: 0
* Temporades a Segona divisió: 4
** Millor posició a la lliga: 7è (Segona divisió espanyola, temporada 2012-13)
** Pitjor posició a la lliga: 21è (Segona divisió espanyola, temporada 2010-11)
* Temporades a Segona divisió B: 18
* Temporades a Tercera divisió: 46

### Evolució històrica
## Palmarès

* Segona divisió B (1): 2004-05, 2007-08, 2009-10
* Tercera divisió (3): 1957-58, 1965-66, 1986-87

## Enllaços externs

* Sociedad Deportiva Ponferradina - Lloc web oficial
* Himne de la S.D. Ponferradina
# Sociedad Deportiva Melilla

La Sociedad Deportiva Melilla fou un club de futbol espanyol de la ciutat de Melilla.
El club va ser fundat el 1970 i dissolt el 1976, després de jugar dues temporades a Tercera Divisió. L'any 1976 es creà el club Gimnástico Melilla CF, per la fusió de Melilla CF i Gimnástico de Cabrerizas. Tot i que la SD Melilla no formà part de la fusió la majoria dels seus jugadors passaren al nou club i davant la impossibilitat d'inscriure jugadors, la SD acabà abandonant la competició.
L'evolució dels principals clubs de la ciutat és:
* Melilla Fútbol Club (1921-1943)
* CU Juventud Español (1940-1943)
* Unión Deportiva Melilla (1943-1956)
* Club Deportivo Tesorillo (1940-1956) → Melilla Club de Fútbol (1956-1976)
* Sociedad Deportiva Melilla (1970-1976)
* Club Gimnástico de Cabrerizas (1973-1976)
* Gimnástico Melilla Club de Fútbol (1976-1980) → Unión Deportiva Melilla (1980-)

## Temporades

Font:
| Temporada | Nivell | Divisió | Posició | Copa del Rei |
| 1971-72 | 4 | 1a Reg. | | |
| 1972-73 | 4 | 1a Reg. | | |
| 1973-74 | 4 | 1a Reg. | | |
| 1974-75 | 3 | 3a Divisió | 10è | 2a ronda |
| 1975-76 | 3 | 3a Divisió | 16è | 2a ronda |

## Referències

* ↑ «SD Melilla». BDFutbol. [Consulta: 24 novembre 2021].
* ↑ «REGIONAL PREFERENTE MELILLENSE 1973-74» (en castellà). Futbolme. [Consulta: 24 novembre 2021].
* ↑ «Historial de la Unión Deportiva Melilla» (en castellà). La Futbolteca. [Consulta: 24 novembre 2021].
* ↑ «Cronología del fútbol melillense en categoría nacional» (en castellà). melillaesdeporte.es, 16-03-2017. Arxivat de l'original el 2021-11-26.
* ↑ Melilla CF a La Futbolteca
* ↑ UD Melilla 1943 a La Futbolteca
* ↑ UD Melilla a La Futbolteca
* ↑ «Sociedad Deportiva Melilla» (en castellà). Fútbol Regional. [Consulta: 24 novembre 2021].
# Yoni

Yoni (sànscrit: योनि, yoni, literalment, 'la vagina' o 'ventre') és el símbol de la Dea Shakti o Devi, la hindú Divina Mare. Dins del shaivisme, la secta dedicada al Déu Shiva, yoni simbolitza la seva consort. La contrapart masculina del yoni és el linga de Shiva. La seva unió representa el procés etern de creació i regeneració. Des de finals del segle xix, alguns han interpretat el yoni i el lingam com representacions anicòniques de la vulva i un fal·lus, respectivament.

## Referències

* ↑ «yoni (Hinduism) -- Encyclopedia Britannica». britannica.com. [Consulta: 28 juliol 2014].
# Yonkers

Yonkers és una ciutat estatunidenca ubicada al Comtat de Westchester, a l'estat de Nova York, de 196.086 habitants segons el cens de l'any 2000 i amb una densitat de 4.189,9 per km². Yonkers és la ciutat més poblada del comtat, la quarta ciutat més poblada de l'estat (per darrere de Rochester, Buffalo i la ciutat de Nova York) a més és la 106a ciutat més poblada del país. Es troba a uns 20 quilòmetres Nova York i a uns 230 per carretera de la capital d'estat, Albany. L'actual alcalde és Philip A. Amicone.

## Ciutats agermanades

* Ternópil, Ucraïna (des de 1991)

## Personalitats notables

* Jon Voight. Actor.
* Steven Tyler. Cantant del grup Aerosmith.
* John Howard Northrop (1891-1987), químic i bioquímic, Premi Nobel de Química de 1946.
* Daniel Carlton Gajdusek (1923-2008), metge, Premi Nobel de Medicina o Fisiologia de l'any 1976

## Enllaços externs

* Pàgina Oficial de Yonkers Arxivat 2016-04-09 a Wayback Machine. (anglès)
* Yonkers a Curlie
# Yongnuo

Yongnuo és la marca internacional del fabricant d' equips fotogràfics Shenzhen Yong Nuo Photographic Equipment, de Shenzhen, Xina. Fabrica objectius de càmera, teleconvertidors, flaix, cables i altres equips fotogràfics. Fa lents autofocus compatibles per a càmeres DSLR Canon i Nikon.
A partir de novembre de 2018, Yongnuo desenvolupa una càmera de lents intercanviables mirrorless basada en telèfons intel·ligents Android amb connectivitat 4G i que suporta lents Canon EF.
La majoria de les lents tenen dues versions, per a muntura Canon EF o Nikon F.
Fabrica els objectius YN 100mm f 2.0, YN 85mm f 1.8, YN 50mm f 1.8. YN 50mm f 1.8 II, YN 50mm f 1.4, YN 50mm f 1.4 E II YN 40mm f 2.8, YN 35mm f 2.0, YN 35mm f / 1.4C DF UWM i YN 14mm f 2.8.
També fabrica diversos equips de flaix, incloent versions per a ús macro i amb comandament a distància òptic i de ràdio, capaç d'utilitzar el mestre i l'esclau. També es fabriquen llums LED pel seu ús en vídeo.

## Referències

* ↑ «Company profile». Yongnuo. Arxivat de l'original el 14 de febrer 2019. [Consulta: 13 febrer 2019].
* ↑ Chacksfield, Marc «The ultimate camera phone? Yongnuo's mirrorless camera runs Android and uses Canon lenses». , 05-11-2018 [Consulta: 14 febrer 2019].
* ↑ Cade, DL «Yongnuo unveils YN50mm F1.8 II: Version 2 of its 'Nifty Fifty' clone». , 14-05-2018 [Consulta: 16 febrer 2019].
* ↑ Gaz, Bryan «Yongnuo releases 50mm F1.4 for Nikon F-mount». , 21-08-2018 [Consulta: 16 febrer 2019].
* ↑ Carey, Louise «Yongnuo announces YN 35mm f/1.4C DF UWM lens for Canon full frame DSLRs». , 20-08-2019 [Consulta: 13 setembre 2019].
# Yonok (cràter)

Yonok és un cràter d'impacte en el planeta Venus de 9,5 km de diàmetre. Porta el nom d'un antropònim coreà, i el seu nom va ser aprovat per la Unió Astronòmica Internacional el 1997.

## Referències

* ↑ «Yonok». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Sot de l'Ullar

El Sot de l'Ullar és un sot, o vall estreta i feréstega, a cavall dels termes municipals de Bigues i Riells, al Vallès Oriental, i de Sant Quirze Safaja, del Moianès.
És a l'extrem nord del terme, al nord-est de Riells del Fai i a prop i al sud-est de la casa de l'Ullar. Es tracta d'un profund sot obert enmig dels Cingles de Bertí pel torrent de l'Ullar. És a prop i al nord del Turó de les Onze Hores
# Xevtxenko (Starodereviànkovskaia)

* Per a altres significats, vegeu «Xevtxenko».
Xevtxenko - Шевченко (rus) - és un khútor del krai de Krasnodar, a Rússia. Es troba a la vora dreta del riu Txelbas, a 13 km a l'est de Kanevskaia i a 119 km al nord de Krasnodar. Pertany a l'stanitsa de Starodereviànkovskaia.
# Yu Xiaohui

Yu Xiaohui (xinès: 余小惠; pinyin: Yú Xiǎohuì) (Xangai 1949 -) periodista, guionista, editora i escriptora xinesa. Va compartir el Premi Mao Dun de Literatura de l'any 1991, amb el seu marit Sun Li, per la novel·la 都市风流, traduïda a l'anglès com Metropolis, o Rhapsody of Metropolis

## Biografia

Yu Xiaohui va néixer a Xangai (Xina) el 1949. El 1974, es va graduar a la Universitat Normal de Tianjin i més tard va exercir de professora a l'Acadèmia d'Arts i Oficis i al Col·legi de Medicina Tradicional Xinesa deTianjin.
Editora de la revista Tianjin Baihua Literatura i Art "Fiction Monthly" i va treballar en el Centre de Cinema i Televisió de Cultura Oriental.
El 1981, Yu Xiaohui va començar a publicar obres i el 1991, es va unir a l'Associació d'Escriptors Xinesos.

### Obres destacades

** 都市风流》)Rhapsody of Metropolis (coautor: Sun Li)
** 但愿人长久 Wishing We Last Forever (coautor: Sun Li)
** 选择 (Choice) Sèrie radiofònica

## Referències

* ↑ Abrahamsen, Eric. «Yu Xiaohui» (en anglès). [Consulta: 13 gener 2021].
* ↑ «國搜百科». Arxivat de l'original el 2021-01-23. [Consulta: 16 gener 2021].
# Yu Yang (bàdminton)

Yu Yang (en xinès: 于 洋; n. 7 abr 1986 a Haicheng, Liaoning) és una esportista xinesa que competeix en bàdminton en la categoria de dobles. Ella va guanyar en el Campionat Mundial 2013 en dobles femenins amb la seva parella Wang Xiaoli. Es va graduar en llicenciatura de la Universitat de Ciència i Tecnologia de la Xina.

## Referències

* ↑ «Yu Yang Announces Retirement After Beijing Orders To Publicly Apologize». Arxivat de l'original el 13 d’octubre 2012. [Consulta: 10 agost 2012].

## Enllaços externs

* BWF Player Profile Arxivat 2007-10-28 a Wayback Machine.
* Tournament Software
# Sør-Fron

Sør-Fron és un municipi situat al comtat d'Innlandet, Noruega. Té 3.154 habitants (2016) i té una superfície de 745 km². El centre administratiu del municipi és el poble de Hundorp. Els altres llogarets del municipi són Frya, Lia i Harpefoss.
El municipi limita amb Nord-Fron al nord, amb Øystre Slidre a l'oest i amb Gausdal i Ringebu al sud. A l'est limita amb els municipis de Folldal i Stor-Elvdal, al comtat de Hedmark.
El Parc Nacional de Rondane es troba parcialment situat a Sør-Fron. Va ser el primer parc nacional de Noruega, establert el 1962. El 2003, el parc va ser ampliat afegint-hi altres zones protegides dels voltants.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].

## Enllaços externs

* Sør-Fron - Lloc web oficial
# Sperlinga

Sperlinga (sicilià Spillinga) és un municipi italià, dins de la província d'Enna. L'any 2008 tenia 892 habitants. Limita amb els municipis de Gangi (PA) i Nicosia.

## Administració

Llista d'alcaldes :
| Període | Identitat | Partit |
| 2007- | Giuseppe Matarazzo | Llista cívica |

## Galeria d'imatges

* Castell medieval
* Grutes del castell
* Torre del Castell
# Spergularia

Spergularia és un gènere de plantes de flors amb 175 espècies, pertanyent a la família Caryophyllaceae. Són naturals de la conca del Mediterrani, Europa central i Amèrica del Nord. Creix a prop de les costes i en terrenys arenós. És una planta herbàcia caduca o perenne amb tija erecte i raïmificat, aconseguint una altura de 25 cm. Les fulles són estretes, oposades, lineals, sèssils. Les inflorescències en cims terminals amb flors de cinc pètals de color blanc a rosa. El fruit és una càpsula.

## Espècies seleccionades

* Spergularia aberrans I.M.Johnst.
* Spergularia andina Rohrb.
* Spergularia arbuscula (Gay) I.M.Johnst.
* Spergularia australis (Samp.) Ratter
* Spergularia azorica (Kindb.) Lebel
* Spergularia bocconei (Scheele) Asch. & Graebn.
* Spergularia bracteata (B.L.Rob.) A Nelson i J.F.Macbr.
* Spergularia canadensis (Pers.) G.Don
* Spergularia capillacea (Kindb.) & Lange) Willk.
* Spergularia collina I.M. Johnst.
* Spergularia confertiflora Steud.
* Spergularia congestifolia I.M. Johnst.
* Spergularia cremnophila I.M. Johnst.
* Spergularia denticulata Phil.
* Spergularia depauperata (Naudin) Rohrb.
* Spergularia diandra (Guss.) Heldr.
* Spergularia echinosperma (Celak.) Asch. i Graebn.
* Spergularia fasiculata Phil.
* Spergularia fimbriata Boiss. i Reut.
* Spergularia floribunda Rohrb.
* Spergularia heldreichii Foucaud ex E.Simon i P.Monnier
* Spergularia lycia P.Monnier i Quézel
* Spergularia macrorrhiza (Req.) ex Loisel.) Heynh.
* Spergularia macrotheca (Hornem. ex Cham. i Schltdl.) Heynh.
* Spergularia marina (L.) Besser
* Spergularia media (L.) C.Presl
* Spergularia microsperma Asch.
* Spergularia nicaeensis Sarato ex Burnat
* Spergularia pazensis (Rusby) Rossbach
* Spergularia platensis (Cambess.) Fenzl
* Spergularia purpurea (Pers.) G.Don
* Spergularia pycnantha Rossbach
* Spergularia rubra (L.) J.Presl & C.Presl
* Spergularia rupestris Cambess.
* Spergularia rupicola Lebel
* Spergularia segetalis (L.) G.Don
* Spergularia sparsiflora (Greene) A.Nelson
* Spergularia sperguloides Heynh.
* Spergularia spruceana R. Rossbach
* Spergularia squarrosa Muschl.
* Spergularia stenocarpa (Phil.) I.M.Johnst.
* Spergularia tangerina P.Monnier

## Referències

* ↑ Kúr, Pavel; Štech, Milan; Koutecký, Petr; Trávníček, Pavel «Morphological and cytological variation in Spergularia echinosperma and S. rubra, and notes on potential hybridization of these two species» (en anglès). Preslia, 84, 2012, pàg. 905-924 [Consulta: 11 juliol 2021].
* ↑ «Spergularia» (en anglès). Flora of North America. [Consulta: 11 juliol 2021].
* ↑ «Spergularia rubra (L.) J. et. C. Presl subsp. rubra». Herbari Virtual del Mediterrani Occidental. Universitat de les Illes Balears. [Consulta: 11 juliol 2021].
# Stadium Municipal de Toulouse

L'Stadium Municipal de Toulouse és un estadi de futbol, situat a la ciutat de Tolosa, a França. Serveix de seu habitual al Toulouse Football Club. També hi disputa partits de rugbi el club Stade Toulousain. Té una capacitat per a 33.150 espectadors.

## Història

Va ésser inaugurat el 1937 sota el nom de "Stade Chapou" i remodelat el 1949. El 1998 va ser una de les seus de la Copa del Món de futbol, disputant-se allí cinc partits de la primera fase i un de vuitens de final.

## Referències

* ↑ «Football stadiums of the world – Stadium List Europe - Football stadiums of the world». [Consulta: 4 abril 2018].
* ↑ «France 1998 World Cup matches, by Stadium. Toulouse: Stadium Municipal». 1800-WorldCup.com. TravelNotes.org. [Consulta: 5 octubre 2012].
# Spy/Master

Spy/Master és una mini sèrie de televisió d'espies romanesa creada per Adina Sădeanu i Kirsten Peters. Ambientada durant la darrera etapa del govern de Nicolae Ceaușescu, quan va intentar crear un culte a la personalitat al voltant de la seva figura, explica la història d'un agent dels serveis secrets, la Securitate, que, veient la paranoia del president decideix fugir i desertar als Estats Units d'Amèrica. Es va emetre al canal HBO Romania a partir del 19 de maig de 2023.
La història està basada en el cas real de l'agent Ion Mihai Pacepa, el qual fou secretari d'estat del Ministeri de l'Interior, cap adjunt del Departament d'Intel·ligència Exterior (Securitate) i assessor personal de Nicolae Ceaușescu; i que aquí interpreta l'actor romanès Alec Secareanu, conegut per l'aparició en d'altres sèries com Happy Valley, Strike Back o The Missing.

## Argument

Victor Godeanu és la mà dreta del president romanès Nicolae Ceaușescu i el seu conseller més important. Però alhora també és un agent del KGB rus, i la seva tapadora corre el risc de veure's compromesa per la necessitat que sent de fugir de Romania i allunyar-se del culte a la personalitat que està instaurant el president. Godeanu utilitza un viatge diplomàtic a la República Federal d'Alemanya per posar-se en contacte amb un membre de l'ambaixada dels Estats Units, mostrant la seva intenció de desertar i col·laborar amb la CIA per lliurar-los informació sobre el govern romanès.

## Repartiment

* Alec Secăreanu com a Victor Godeanu, assessor personal del president Ceaușescu.
* Parker Sawyers com a Frank Jackson, membre de l'ambaixada dels Estats Units a Bonn i agent de la CIA.
* Svenja Jung com a Ingrid Von Weisendorf, una agent encoberta de l'Stasi i, al mateix temps, ex companya de Victor Godeanu.
* Ana Ularu com a Carmen Popescu, espia que treballa per als serveis secrets de contraespionatge romanès.
* Claudiu Bleonț com a Nicolae Ceaușescu, president de Romania.
* Elvira Deatcu com a Elena Ceaușescu, esposa de Nicolae Ceaușescu.
* Laurențiu Bănescu com a Mircea Voinea, cap dels serveis secrets de contraespionatge romanès.
* Andreea Vasile com Adela Godeanu, dona del Victor.
* Alexandra Bob com a Ileana Godeanu, filla del Victor.

## Localització

La filmació de la sèrie va tenir lloc tant a Romania com a Hongria.

## Vegeu també

* Trailer oficial

## Referències

* 1 2 Bunea, Iulia «HBO Max produce un nou serial filmat în România. Ficţiune despre consilierul lui Nicolae Ceauşescu» (en romanès). Paginademedia.ro, 27-09-2022 [Consulta: 4 agost 2023].
* 1 2 «"Spy/Master", una sèrie d'espies en plena guerra freda». Corporació Catalana de Mitjans Audiovisuals, SA. [Consulta: 4 agost 2023].
* ↑ Maria, Ioana «SPY/MASTER, HBO MAX LANSEAZĂ TRAILERUL SERIALULUI PRODUS ÎN ROMÂNIA. CÂND E PREMIERA» (en romanès). TVMania, 19-04-2023 [Consulta: 4 agost 2023].
* ↑ Balaga, Marta «‘He is an Unreliable Narrator of His Own Story’: Creators Adina Sădeanu and Kirsten Peters Talk HBO Max Espionage Drama ‘Spy/Master’» (en anglès). Variety, 21-02-2023 [Consulta: 4 agost 2023].
# Znaménskoie (Penza)

* Per a altres significats, vegeu «Znaménskoie».
Znaménskoie - Знаменское (rus) és un poble (possiólok) de l'óblast de Penza (Rússia). El 2010 tenia 1.094 habitants.

## Referències

* ↑ «НАСЕЛЁННЫЕ ПУНКТЫ БАШМАКОВСКОГО РАЙОНА». Arxivat de l'original el 2011-07-03. [Consulta: 20 octubre 2019].
# Síndrome XYY

La síndrome XYY o síndrome de doble Y, (rarament també es pot anomenar síndrome del superhome), és una trisomia en els cromosomes sexuals per la presència de dos cromosomes Y. La presència doble d'aquest cromosoma implica certes característiques físiques i predisposicions.

## Etiologia

La síndrome XYY és causada per la presència d'un tercer cromosoma sexual. El normal és que un home només compti amb dos cromosomes sexuals, una X i una Y, presentant una configuració genètica 46, XY, no obstant això en aquesta síndrome es compta amb dos cromosomes Y, sent la seva configuració genètica 47, XYY.

## Signes i símptomes

Aquests pacients no solen distingir-se d'altres homes normals però presenten les següents característiques:
* Poden presentar criptorquídia al naixement (testicles no descendits).
* Aparició d'acne excessiu durant l'adolescència (varien graus d'acne).
* En alguns pacients pot presentar sinostosi radiocubital congènita (una fusió dels dos ossos de l'avantbraç, cúbit i radi, de manera congènita, que dificulta la mobilitat manual)

## Diagnòstic

El diagnòstic depèn de l'avaluació per un metge genetista, que tindrà en compte l'anamnesi i realitzarà una exploració física completa. La confirmació només podrà ser donada pel cariotip, el qual és una prova per examinar cromosomes en una mostra de cèl·lules, que permet comptar-los i observar canvis en el seu nombre i estructura, es realitza generalment mitjançant una mostra de sang.

## Referències

* ↑ Recerca feta a TermCat i consulta a Optimot
* ↑ http://www.urologia.cat/index.php?option=com_content&task=view&id=122&Itemid=62

## Enllaços externs

* «The XYY Condition - An information sheet to be given to parents and families» ( PDF) (en anglès). Unique, Rare Chromosome Disorder Support Group. [Consulta: 17 setembre 2012].
* http://www.rarechromo.org
* http://www.aaa.dk/TURNER/ENGELSK/XYY.HTM Arxivat 2010-03-07 a Wayback Machine.
* http://www.cafamily.org.uk/Direct/x15.html Arxivat 2012-02-23 a Wayback Machine.
* http://www.genetic.org
# Xiuladora de l'illa de Rennell

La xiuladora de l'illa de Rennell (Pachycephala feminina) és un ocell de la família dels paquicefàlids (Pachycephalidae).

## Hàbitat i distribució

Habita els boscos de l'illa de Rennell, a les Salomó sud-orientals

## Referències

* ↑ «Xiuladora de l'illa de Rennell». Cercaterm. TERMCAT, Centre de Terminologia. Rev. 20/04/2023(català)